பி.சி.சி.ஐ. மீடியா மேனேஜர்கள், மேட்ச் முடிந்ததும் பிரஸ் மீட்டுக்கு கருண் நாயரை அழைத்து வருவது குறித்து பேசிக் கொண்டிருக்கின்றனர். ஸ்கோர் போர்டு ஊழியர்கள் கருண் நாயர் பெயருக்கு நேராக 3,0,0 எண்களை எடுத்து மாட்ட தயாராக நிற்கின்றனர். ஹெச் ஸ்டேண்டில் இருந்து இந்திய தேசியக் கொடி ஒன்று பட்டொளி வீசிப் பறந்து கொண்டிருக்கிறது. அதீத எதிர்பார்ப்பில் தன்னவனின் தோளில் தலை சாய்ந்து பார்த்துக் கொண்டிருக்கிறாள் ஒரு யுவதி. கிட்டத்தட்ட எல்லா கேலரியில் இருந்த ரசிகர்களும் எழுந்து நிற்கின்றனர். அதில் இங்கிலாந்து ரசிகர்களும் அடக்கம்.